Document ID: 31987R3985

Uredba Komisije (EGS) št. 3985/87
z dne 22. decembra 1987
o spremembi Uredbe Sveta (EGS) št. 2658/87 o tarifni in statistični nomenklaturi ter skupni carinski tarifi
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi[1] in zlasti člena 9 Uredbe,
ker je Uredba (EGS) št. 2658/87 vzpostavila nomenklaturo blaga, v nadaljevanju imenovano "kombinirana nomenklatura", za sočasno izpolnjevanje zahtev skupne carinske tarife Skupnosti kot njene statistike zunanje trgovine;
ker nekatere uredbe o skupni ureditvi kmetijskih trgov določajo, da se tarifna nomenklatura, ki izhaja iz njihove uporabe, vključi v kombinirano nomenklaturo; ker po potrebi spreminjajo carine; ker je torej ustrezno vključiti v to uredbo vse spremembe iz uredb, ki so bile sprejete v okviru skupne kmetijske politike;
ker je 24. novembra 1987 Svet odločil o konvencionalnih stopnjah dajatve za določene izdelke, ki so uvrščeni v poglavje 85 kombinirane nomenklature; ker je ustrezno, da se te stopnje vključijo v kombinirano nomenklaturo;
ker je za zagotovitev enotne razlage in uporabe kombinirane nomenklature ustrezno, da se pojasni pomen določenih pojmov, ki se uporabljajo v Oddelku XI navedene nomenklature z uvedbo treh dodatnih pojasnil;
ker so za izboljšanje besedila kombinirane nomenklature potrebne določene spremembe besedila;
ker so ukrepi, predvideni s to uredbo, v skladu z mnenjem Odbora za nomenklaturo,
SPREJELA NASLEDNJO UREDBO:
Člen 1
Kombinirana nomenklatura, ki je priloga k Uredbi (EGS) št. 2658/87 se spremeni v skladu s priloženo prilogo.
Člen 2
Ta uredba začne veljati 1. januarja 1988.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. decembra 1987

Labels: 3
12
1
6